BREAKING หุ้น Tesla -7% หลังอีลอน มัสก์จะขายหุ้นทิ้ง ตามผลโหวต
หลังจากที่เมื่อ 2 วันก่อน อีลอน มัสก์ได้ทวิตเปิดโหวตว่าเขาจะขายหุ้น Tesla 10% มูลค่าประมาณ 700,000 ล้านบาท ที่เขาถืออยู่ดีไหม และเขาก็จะทำตาม ไม่ว่าผลโหวตจะเป็นอย่างไร
8 พ.ย. 2564

BREAKING หุ้น Tesla -7% หลังอีลอน มัสก์จะขายหุ้นทิ้ง ตามผลโหวต
หลังจากที่เมื่อ 2 วันก่อน อีลอน มัสก์ได้ทวิตเปิดโหวตว่าเขาจะขายหุ้น Tesla 10% มูลค่าประมาณ 700,000 ล้านบาท ที่เขาถืออยู่ดีไหม และเขาก็จะทำตาม ไม่ว่าผลโหวตจะเป็นอย่างไร
ล่าสุด ผลโหวตออกมา 58% อยากให้เขาขายหุ้น
แต่ก็ดูเหมือนว่านักลงทุนที่ถือหุ้นของ Tesla ไม่ค่อยพอใจกับผลโหวตสักเท่าไร เพราะว่า ณ เวลานี้ ราคา Pre-market หรือราคาก่อนเปิดตลาดของหุ้น Tesla วันนี้ ปรับตัวลงไปแล้ว 7%
หรือคิดเป็นมูลค่าบริษัทของ Tesla ที่หายไปแล้ว มากถึง 2,800,000 ล้านบาท มากกว่ามูลค่าที่อีลอน มัสก์จะขายเสียอีก..
ปิดท้ายด้วยเรื่องที่ไม่เกี่ยวกับโพลขายหุ้น แต่ยังคงเกี่ยวกับอีลอน มัสก์
เมื่อไม่กี่ชั่วโมงก่อนหน้านี้ อีลอน มัสก์ได้เปลี่ยนชื่อบัญชีทวิตเตอร์ส่วนตัวเป็น “Lorde Edge”
ซึ่งในช่วงแรกหลายคนก็ยังคงสงสัย แต่ในที่สุด Shibetoshi Nakamoto ผู้ร่วมก่อตั้ง Dogecoin ก็ได้ออกมาระบุว่าคำนี้ แปลว่า Elder Doge ซึ่งแปลว่า มีมหมาชิบะผู้อาวุโส
ซึ่งเรื่องนี้ก็อาจจะเป็นเหตุผลที่ในช่วง 24 ชั่วโมงมานี้ Dogecoin ปรับตัวเพิ่มขึ้นแล้วมากถึง 8%
ปัจจุบัน อีลอน มัสก์ เป็นบุคคลที่มีทรัพย์สินมากที่สุดในโลก
และทุกการกระทำของเขา มีคนเฝ้าจับตามองเสมอ
ซึ่งมันส่งผลกระทบต่อมูลค่าทรัพย์สินได้ทั้งเชิงบวก และเชิงลบ นั่นเอง..